На основу члана 75. став 1. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон, 138/22, 92/23 и 94/24),

Влада доноси

У Р Е Д Б У

O ИЗМЕНИ УРЕДБЕ О ПРИМЕНИ МЕЂУНАРОДНИХ РАЧУНОВОДСТВЕНИХ СТАНДАРДА ЗА ЈАВНИ СЕКТОР

Члан 1.

У Уредби о примени Међународних рачуноводствених стандарда за јавни сектор („Службени гласник РС”, број 144/22), члан 2. мења се и гласи:

„Члан 2.

Међународни рачуноводствени стандарди за јавни сектор на готовинској основи, примењиваће се на вођење пословних књига, почев од 1. јануара 2025. године, а за састављање, приказивање, достављање и објављивање финансијских извештаја директних и индиректних корисника буџетских средстава, корисника средстава организација за обавезно социјално осигурање, буџетских фондова Републике Србије и буџетских фондова аутономних покрајина и јединица локалне самоуправе (у даљем тексту: локалне власти), почев од израде финансијских извештаја за 2025. годину.”.

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-12509/2024

У Београду, 20. децембра 2024. године

В Л А Д А

ПРЕДСЕДНИК

Милош Вучевић